- Praegune Võrumaa kutsehariduskeskus tekkis 1999. aastal Väimela põllumajandustehnikumi ja Võru  tööstustehnikumi liitmise tulemusena.  - 1920 Võrus asutatud põllutöökool toodi 1922. aasta sügisel üle Väimela mõisahäärberisse. 1938 sai koolist Väimela põllumajanduskeskkool, 1944 Väimela põllumajandustehnikum, 1948 Väimela loomakasvatustehnikum, 1957 Väimela zoo- ja veterinaartehnikum, 1964 Väimela näidis­sovhoostehnikum, 1993 Väimela põllumajandus­tehnikum.  - 1925. aastal asutati poistele puutöö õpetamiseks Võru tööstuskool (puutöökool), 1928 hakati seal õpetama ka metallitööd. Sõja järel  kandis kool Võru tööstus-majandustehnikumi nime, 1964. aastast nimetati kool Võru tööstustehnikumiks.  - Praegu õpetatakse Võrumaa kutsehariduskeskuses turismi- ja toitlustuskorraldust, ärijuhtimist, IT-süsteeme, puidutöötlemise tehnoloogiat, metallide töötlemist, mehhatroonikat, väikeettevõtlust, hotelliteenindust jms.